OpenLLM-France/wikimedia huggingface dataset:
# Balazé

Balazé (bretainieraz Belezeg, galoz Balazæ) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q779377
* Multimedia: Balazé / Q779377
# Balbeggie

Balbeggie, Eskoziako herri bat da, Perth eta Kinross eremu administratiboan.

## Kanpo estekak

* Datuak: Q804675
* Multimedia: Balbeggie, Perth and Kinross / Q804675
# Balbacienta

Balbacienta Guriezoko herria da, Kantabrian. Espainiako Estatistika Institutuaren arabera, 2008an 72 biztanle zituen.

## Kanpo estekak

* Datuak: Q5717110
# Balbeg (Highland)

Balbeg, Eskoziako gaeleraz: Am Baile Beag, Eskoziako Highland eskualdeko herrixka bat da. Balnain udalerritik 0,5 milia iparraldera dago, eta Drumnadrochit udalerritik hurbil.

## Kanpo estekak

* Datuak: Q2795441
* Multimedia: Balbeg, Highland / Q2795441
# Beheko kornete

Beheko kornetea etmoidearen barneko aldeari atxikiak dauden hiru hezur-xaflatxo kiribilduetako bat da, sudur-hobien beheko zatia hartzen duena. Goialdean dituen erdiko kornete eta goiko korneterekin batera, kornete edo sudur-maskor osatzen du.

## Erreferentziak

* ↑ Euskalterm: [Otorrinolaringologia Hiztegia ] [2015]

## Kanpo estekak

* Datuak: Q552439
* Multimedia: Inferior nasal concha / Q552439
# Beherako

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Beherakoa edo beheitikoa egunean hainbat aldiz (hirutan edo gehiagotan) kaka egitea eta gorotz zirinak edo oso likidoak ekoiztea da. Beherakoaren zergati nagusia gastroenteritisa izan ohi da. Osasunerako arriskutsua izan daiteke, gorputzak ur asko galtzen baitu.
Heriotza zergati arruntenetako bat da garapen bidean dauden herrialdeetan, eta haurren heriotzaren bigarren zergatia da mundu mailan. Fluidoen galerak deshidratazioa eta elektrolitoen asaldurak eragin ditzake.

## Kanpo estekak

* Datuak: Q40878
* Multimedia: Diarrhea / Q40878
# Beheranzko kolon

Beheranzko kolona ezkerraldeko kolon zatia da, zeharkako kolonaren eta S iliakoaren bitartekoa. Lumen txikia du eta bere goranzko analogoa baino sakonago dago.

## Erreferentziak

* ↑ Euskalterm: [Hiztegi terminologikoa] [2009]

## Kanpo estekak

* Datuak: Q2562565
# Behemoth

Behemoth (hebreeraz: בְּהֵמוֹת‎, bəhēmōṯ) Joben Liburuan agertzen den Bibliako izaki mitologikoa da, Jaungoikoak Hasierako kreazioaren narratiban sortutako kaos-munstro primigenioa. Leviatan munstroarekin parekatuta dago, eta juduen tradizioaren arabera justuentzako elikadura eskainiko dute amaierako-denboran. Metaforikoki, entitate oso boteretsu eta handi bat izendatzeko erabiltzen da. Elizen Arteko Bibliaren itzulpenean hipopotamo gisa agertzen da.

## Etimologia

Behemoth hebrear hitza behemah (בהמה) hitzaren plurala bezala idazten da, pizti esan nahi duena; itzulpen gisa, pizti handi eman ohi da. Hala ere, baliteke pꜣ jḥ mw hitzetik eratortzea, uretako idia edo hipopotamoa, hebrear herri-etimologian behemah gisa aldatuko litzatekeena. Hala ere, esaldi hori ez da agertzen egiptoeran.

## Bibliako deskribapena

Joben Liburuko 40. kapituluan Behemoth aipatzen da Jainkoaren hitzaldi batean, Jainkoak sortutako izaki primigenio eta hain ahaltsua, Jainkoak bakarrik garai dezakeena Jb 40:14-24:
| « | $^{15}$ «Begira hipopotamoari. Neuk egina da zu bezalaxe. Belarra jaten du idiak bezala. $^{16}$ Begira zer sendotasun duen bizkarraldean, nolako indarra sabeleko muskuluetan! $^{17}$ Tente du isatsa, zedroa bezala, artekaturik ditu hanketako tendoiak; $^{18}$ hezurrek, brontzea bezain gogor, burdinazko hagak dirudite. $^{19}$ Nire maisulana da; neuk bakarrik, bere egileak, menpera lezake ezpataz. $^{20}$ Mendiek ematen diote janaria, beraren inguruan egiten dute jolas basapiztiek. $^{21}$ Lotoaren azpian etzaten da, aintzirako kanabera artean ezkutatzen. $^{22}$ Lotoaren gerizpean babesten da, errekako sahatsek inguratzen dute. $^{23}$ Ibaiak ur handiak badakartza ere, ez da izutzen, nahiz eta Jordan ibaiak muturrean jo, lasai geratzen da. $^{24}$ Nork aurrean jarri eta helduko dio? Nork eutsi eta sudurra zulatuko? | » |
Behemothen pasartea Leviatan itsas munstroarekin elkartzen da (krokodilo gisa agertzen dena Elizen Arteko Bibliaren liburuan), bi izaki mitikoak, Job bezalako gizakiek kontrolatu ezin zezaketen indar handiz osatuak, baina biak jainkotiar maskoten estatusera murriztuak.
Piztia hauek Apokalipsia 13an agertzen dira, Jainkoaren aurka borrokatzen saiatzen direnean eta Jainkoak bakarrik hil ditzakeenean (Ap 19:19-20), bi piztiak oso indartsuak dira, errebelatuak eta naturaz menderaezinak. Ap 13:11-12, "Gero, beste piztia bat ikusi nuen lurretik irteten; bi adar zituen, ahariarenak bezalakoak, baina herensugea bezala mintzo zen.. 12. Piztia honek lehengoaren ahalmen guztia erabiltzen du bere zerbitzuan, eta lurra eta lurreko guztiak bultzatzen ditu heriotza-zauria sendatu zitzaion lehenengo piztia gurtzera.".

## Erreferentziak

* ↑ The Oxford guide to people & places of the Bible. Oxford University Press 2001 ISBN 0-19-514641-7. PMC 45439956. (Noiz kontsultatua: 2023-03-31).
* ↑ Jb 40:15
* ↑ (Ingelesez) «Home : Oxford English Dictionary» www.oed.com (Noiz kontsultatua: 2023-03-31).
* ↑ «Thesaurus Linguae Aegyptiae - Login» aaew2.bbaw.de (Noiz kontsultatua: 2023-03-31).
* ↑ Jb 40:25

## Kanpo estekak

* Datuak: Q378477
* Multimedia: Behemoth / Q378477
# Beherantz quark

Beherantz quarka (d quarka ere deitua ingelesezko down quark izenetik) quarken lehen belaunaldiko funtsezko partikula bat da. Funtsezko kargaren −⅓ko karga elektrikoa eta ½ko espina du, ondorioz fermioi bat delarik eta Pauliren bazterketa printzipioa betetzen duelarik. Gorantz quarkarekin eta elektroiekin batera ikus dezakegun eta eratuta gauden materia guztia osatzen dute, hiru partikula hauek oso egonkorrak baitira eta ez baitira gehiago desegiten edo erortzen.
Quark guztiek bezala behe quarkak kolore karga du eta elkarreragin nuklear indartsua sentitzen du gluoiak igorri eta xurgatuz. Behe quarkek karga gorri, berde edo urdina dute, eta behe antiquarkek karga antigorri, antiberde edo antiurdina. Elkarreragin hau sentitzean partikula hau ez da isolatuta ikusten, baizik eta beste quark bat edo birekin hadroiak eratuz. Eratzen diren hadroien masaren gehiena kolore eremuaren energiatik dator (Einsteinen ekuazio ospetsuak dioen bezala energia eta masa gauza bera dira) eta ez quarketatik beraietatik.
Gorantz eta beherantz quarken existentzia Murray Gell-Mannek eta George Zweigek 1964an iragarri zuten, quark eredua garatu zutenean, eta goi quarken lehen ebidentzia SLACean 1967an eginiko esperimentuetan lortu zen.

## Behe quarkak dituzten hadroiak

* Mesoiak
** Pioi kargatuek (π$^±$) behe quark edo antiquark bat dute eta pioi neutroak (π$^0$) bien konbinaketa lineal bat.
** Kaoi kargatuek (K$^±$) behe quark edo antiquark bat dute
** Eta (η) eta eta prima (η') partikulak behe quarkak eta euren antiquarkak dituzten konbinaketa linealak dira.
** Rho mesoiek (ρ$^±$)kargatutako pioien konposaketa bera dute, baina konposatutako partikulak 1 espina du eta ez 0.
** D mesoi neutroak (D$^0$) eta B mesoi kargatuek (B$^±$) ere behe quark eta antiquarkak dituzte.
* Barioiak
** Protoia (p) bi goi quark eta behe quark batez osatua dago, eta neutroia (n), bi behe quarkez eta goi quark batez.
** Delta barioi neutroek (Δ$^0$), positiboek (Δ$^+$) eta bikoizki positiboek (Δ$^{++}$) bat, bi eta hiru behe quark dituzte hurrenez hurren.
** Lambda partikula neutroak (Λ$^0$) goi quark bat du. Lambda positibo sorgindu partikulak (Λ$^+$$_c$) eta behe lambda neutroak (Λ$^0$$_b$) beste horrenbeste.
** Sigma partikula neutroak (Σ$^0$) eta positiboak (Σ$^+$) bat eta bi behe quark dituzte hurrenez hurren.
** Xi partikula neutroak (Ξ$^0$) eta xi positibo sorginduak (Ξ$^+$$_c$) behe quark bana dute.
** Aurreko barioien antipartikulek bejhe antiquarkak dituzte.

## Kanpo estekak

* Datuak: Q6745
# Beherapen (merkataritza)

Merkataritzan, beherapena edo deskontua saltzaileak bezeroari eskaintzen dizkion prezio-murrizketak dira. Beherapenak bezeroak kopuru handiak erosteagatik, saltzaileak stock edo produktuaren kopuru handiak izateagatik, bezeroaren fideltasunagatik edo salmenta-sustapen kanpaina baten baitan eskaini daitezke. Ezgunak dira aldiro, bereziki uda nahiz neguko data jakinetan, publiko zabalari begira egiten diren beherapen-kanpainak edo merkealdiak.

## Kanpo estekak

* Datuak: Q140811
* Multimedia: Seasonal discounts / Q140811
# Beheko listu nukleo

Beheko listu nukleoa entzefalo enborreko zubi atalean aurkitzen den neuronen multzoa da, zehazki erraboilarekin muga egiten duen gunean aurkitzen dena. Nerbio glosofaringeoaren edo IX. bikote kranealaren errai nukleo eragile orokorra da, eragin parasinpatikoa duena parotida guruinean.

## Anatomia

Zubiaren atal dortsalean aurkitzen den zelua neuronalen multzoa da, erraboil zubitarako ildoan zehazki. Kaudalki kokatzen da goiko listu nukleoarekiko eta bago nerbioaren bizkar nukleoaren goiko atalaren gainean.

## Funtzioa

Beheko listu guruineko zuntz parasinpatikoek parotida guruina estimulatuz, basodilatazioa eta listuaren jariapena bultzatzen dute.

## Ibilbidea

Zuntz preganglionarrak beheko listu nukleoan hasten dira eta medialki eta lateralki abiatzen dira erraboil oliba eta beheko garuntxo pedunkuluaren artean nerbio glosofaringeoaren gainerako zuntzekin batera. Errai zuntz eragilea IX. bikote kranialaren gainerako osagaiekin elkartzen da foramen jugularrean sartzeko. Foramen jugularraren barnean bi gongoil glosofaringeo aurkitzen dira. Zuntz eragile motorra bi gongoil hauetatik igarotzen da baina bertan sinpasia egin barik eta beheko gongoiletik ateratzen da nerbio glosofaringeoaren zuntz sentsorialekin batera, nerbio tinpanikoarekin besteak beste. Foramen jugularra utzi baino lehen, nerbio tinpanikoa hezur tenporalaren atal petrosoan sartzen da. Bertan egonda barrunbe tinpanikora abiatzen da bertan plexu bat osatuz. Errai zuntz eragileak plexu honetatik pasatu eta harekin bat egiten du, nerbio petroso txikia bilakatuz. Nerbio petroso txikiak atzera egiten du hezur tenporalean zehar erdiko fosa kranialean ateratzeko. Ondoren, nerbio petroso txikia foramen obalera abiatzen da, horrela kraniotik ateraz nerbio trigeminoaren hirugarren adarrarekin batera. Azkenik, aurreko zulo urratutik igarotzen da eta nerbio petroso txikiak sinpasia gongoil otikoan egiten du, foramen obalaren beheko aldean kokatzen dena. Zuntz postganglionarrek nerbio aurikulotenporalaren ibilbidean laguntzen dute, parotida guruina estimulatzeko asmoz.

## Kanpo estekak

* https://www.ehu.eus/eu/web/anatorama/home
* Datuak: Q6029425

## Bibliografia

* Kiernan, John A. (2005). Barr's The Human Nervous System: An Anatomical Viewpoint. Lippincott Williams & Wilkins. p. 150. ISBN 0-7817-5154-3
# Balbula biratzaile

Balbula biratzaileak edo zilindroak, metalezko haize musika tresnetan, pistoien funtzioa egiten duten gailuak dira, baina mekanismo ezberdin batekin.

## Zilindroen funtzioa

Balbulen funtzioa, pistoien berbera da, baina espazio gutxiago hartuz. Gainera, ez dira pistoiak bezala trabatzen, bere erabilera errazten duena. Balbula biratzaileen adibideak, tronpatan edo tuba batzuetan ikus daitezkeenak dira, beste musika tresna batzuetan, tronpeta edo eufonioetan kasu, ohi pistoiak izaten dituztenak, oso ez ohiko sistema izaten den arren.

## Kanpo estekak

* Datuak: Q2608786
* Multimedia: Rotary valves / Q2608786
# Balboa (kraterra)

Balboa kraterra Ilargiko talka-krater bat da. LQ10 lau-angelukoan dago. 69,2 kilometroko diametroa du. Izena Vasco Núñez de Balboaren omenez darama.

## Erreferentziak

* (Ingelesez) (WGPSN), IAU Working Group for Planetary System Nomenclature. (2013ko otsailaren 13a). Gazetteer of Planetary Nomenclature. 1:1 Million-Scale Maps of the Moon. Nazioarteko Astronomia Elkartea / USGS.
* (Ingelesez) Andersson, L. E.; Whitaker, E. A.,. (1982). NASA Catalogue of Lunar Nomenclature. NASA RP-1097.
* (Ingelesez) Blue, Jennifer. (25 de julio de 2007). Gazetteer of Planetary Nomenclature. USGS.
* (Ingelesez) Bussey, B.; Spudis, P.. (2004). The Clementine Atlas of the Moon. Cambridge University Press ISBN 0-521-81528-2.
* (Ingelesez) Cocks, Elijah E.; Cocks, Josiah C.. (1995). Who's Who on the Moon: A Biographical Dictionary of Lunar Nomenclature. Tudor Publishers ISBN 0-936389-27-3..
* (Ingelesez) McDowell, Jonathan. (15 de julio de 2007). Lunar Nomenclature. Jonathan's Space Report.
* (Ingelesez) Menzel, D. H.; Minnaert, M.; Levin, B.; Dollfus, A.; Bell, B.. (1971). Report on Lunar Nomenclature by The Working Group of Commission 17 of the IAU. , 136 or..
* (Ingelesez) Moore, Patrick. (2001). On the Moon. Sterling Publishing Co ISBN 0-304-35469-4.
* (Ingelesez) Price, Fred W.. (1988). The Moon Observer's Handbook. Cambridge University Press ISBN 0521335000..
* (Ingelesez) Rükl, Antonín. (1990). Atlas of the Moon. Kalmbach Books ISBN 0-913135-17-8.
* (Ingelesez) Webb, Rev. T. W.. (1962). Celestial Objects for Common Telescopes, 6ª edición revisada. Dover ISBN 0-486-20917-2.
* (Ingelesez) Whitaker, Ewen A.. (2003). Mapping and Naming the Moon. Cambridge University Press 978-0-521-54414-6.
* (Ingelesez) Wlasuk, Peter T.. (2000). Observing the Moon. Springer ISBN 1-85233-193-3.
* (Ingelesez) Lunar Impact Crater Database. Lunar and Planetary Institute (USRA).

## Kanpo estekak

* Datuak: Q804687
* Multimedia: Balboa (crater) / Q804687
# Balbriggan

Balbriggan (Gaeleraz Baile Brigin) Irlandako Errepublikaren hiri bat da, Dublinetik 30 kilometrora kokatuta. 19.660 biztanle inguru ditu (2011). Kostaldean dago kokaturik, Fingaleko konderrian.

## Etimologia

P.W. Joyceren arabera, izena "Baile Breacain"etik dator, hau da, "Brecan-en herria". Becan izen arrunta zen erdi aroan eta tankera horrekin izen asko daude Irlandan. Beste iturri batzuen arabera, izena baliteke inguruko Bracken River-ekin lotuta egotea, eta kasu horretan, "amuarrain txiki" esan nahi izango luke.

## Garraiobideak

Balbriggan Dublinetik hurbil dagoelako, Dublingo autobus-sare zerbitzua erabiltzen du (Dublin Bus) eta DART tren-zerbitzuak Greystones-Balbriggan lotzen ditu.

## Erreferentziak

* ↑ https://web.archive.org/web/20140525200115/http://census.cso.ie/areaprofiles/areaprofile.aspx?Geog_Type=ST&Geog_Code=04001

## Kanpo estekak

* Balbriggan.info Balbriggan udalaren webgunea
* Balbriggan.net
* Balbriggan Summerfest
* Datuak: Q804704
* Multimedia: Balbriggan / Q804704
# Balbula aortiko

Balbula aortikoa ezkerreko bentrikuluaren eta aortaren arteko balbula kardiakoa da, baldintza normaletan hiru kuskuk (balbula semilunarrek edo sigmoideoek) osatuta dagoena. Hala ere, biztanleen %1-2k jaiotzez bi kusku ditu.

## Erreferentziak

* ↑ Euskalterm: [Kardiologia Hiztegia] [2015]

## Kanpo estekak

* Datuak: Q616071
* Multimedia: Aortic valve / Q616071
# Ben Ysursa

Ben T. Ysursa (Boise, Idaho, Ameriketako Estatu Batuak, 1949ko ekainaren 10a - ) euskal jatorrizko politikari estatubatuarra izan da Estatu Batuetako Alderdi Errepublikarrarekin. 2003an Idahoko Estatu Idazkaria izan da, Pete T. Cenarrusa ordezkatuz.
Gonzaga eta Saint Louis jesuiten unibertsitateetan zuzenbidea ikasi ondoren, politikan sartu zen.

## Ikus, gainera

* Ameriketako Estatu Batuetako euskaldunak
* Datuak: Q4886744
# Benabarre-Benavarri

Benavarri (izen ofiziala Benabarre/Benavarri, Benabarre gaztelaniaz eta Benavarri katalanez) Huescako udalerria da.
Hizkuntzari dagokionez Sartaldeko Zerrendaren barruan kokatuta dago.

## Ikus, gainera

* Huescako udalerrien zerrenda

## Erreferentziak

* ↑ LEY 12/2002, de 28 de mayo, de creación de la Comarca de la Ribagorza

## Kanpo estekak

* Datuak: Q816666
* Multimedia: Benabarre / Q816666
# Ben Youngs

Benjamin Ryder Youngs (Cawston, Norfolk, 1989ko irailaren 5a) ingeles errugbilaria da, uztartze-erdilari postuan aritzen dena. Ingalaterrako Leicester Tigers taldean jokatzen du 2006tik aurrera. 2010eko martxoaren 13an egin zuen debuta Ingalaterrako selekzioan, Edinburgon, Eskoziaren kontra. Ingalaterrako talde nazionalarekin partida gehien jokatu duen errugbilaria da.

## Palmaresa
### Leicester Tigers

* Ingalaterrako errugbi txapelketa
** irabazlea: 2007, 2009, 2010, 2013, 2022
** finalista: 2008, 2011, 2012
* Anglo-Galestar Kopa
** irabazlea: 2007
** finalista: 2008
* European Challenge Cup
** finalista: 2021

### Ingalaterrako selekzioa

* 127 partida, 2010-2023 bitartean
* 100 tanto (20 entsegu)
* Sei Nazioen Txapelketa
** irabazlea: 2011, 2016, 2017, 2020
** Grand Slam: 2016
** Triple Crown: 2016, 2020
** Calcutta Cup: 2011, 2012, 2013, 2015, 2016, 2017, 2020
* Munduko Errugbi Kopa
** finalista: 2019

## Erreferentziak

* ↑ Fordyce, Tom. Six Nations as it happened. news.bbc.co.uk (Noiz kontsultatua: 2024-2-5).

## Kanpo estekak

* Datuak: Q601678
* Multimedia: Ben Youngs / Q601678
# Benablo

Benabloa arma jaurtigarri bat da, azkon edo lantza txiki erakoa.
Benabloa burnizko hagatxo biribil eta mehar batean zetzan, arra bete edo gehiagoko luzeradun erramu hosto formako burni batean amaitzen zena. Gerrarako erabilitako benabloak zeuden, eta beste batzuk, ehiza eta ehiza larrirako. Kirtenetik gertu, antzinako dagen antzera, gurutze bat ukabil eta eskutoki batekin izatea lehenengoen ezaugarririk behinena zen.
Benabloak besoaren indarrarekin erabiltzen ziren, arkuaren laguntzarik gabe.

## Kanpo estekak

* Datuak: Q9092876
# Bena (Minnesota)

Bena Minnesotako hiri bat da. Cass konderrian kokatua dago. 2010ean 116 biztanle zituen, 1,29 kilometro koadrotan banatuta.

## Ikus, gainera

* Cass konderria

## Kanpo estekak

* Datuak: Q2346661
# Barling (Arkansas)

Barling Arkansasko hiri bat da. Sebastian konderrian kokatua dago. 2010ean 4.649 biztanle zituen, 57 kilometro koadrotan banatuta.

## Ikus, gainera

* Sebastian konderria

## Kanpo estekak

* Datuak: Q80093
* Multimedia: Barling, Arkansas / Q80093
# Barlow (Oregon)

Barlow Oregongo hiri bat da. Clackamas konderrian kokatua dago. 2010ean 135 biztanle zituen, 0,14 kilometro koadrotan banatuta.

## Ikus, gainera

* Clackamas konderria

## Kanpo estekak

* Datuak: Q3235511
* Multimedia: Barlow, Oregon / Q3235511
# Barlovento

Barlovento ondorengo lekuetako bat izan daiteke:
* Barlovento. La Palma uharteko eta Kanarietako udalerria, Espainian.
* Barlovento. Venezuelako eskualdea, Miranda estatuan kokatzen dena.
* Barlovento uharteak: Cabo Verdeko uharteak.
* Haizealdeko uharteak: Antilla Txikietako uharte multzoa.
# Barley (Hertfordshire)

Barley, Ingalaterrako erdialdean dagoen udalerri bat da, Hertfordshire konderrian.
2011n 662 biztanle zituen.
* Datuak: Q4861153
* Multimedia: Barley, Hertfordshire / Q4861153
# Barlovento (La Palma)

Barlovento La Palma uhartean eta Santa Cruz Tenerifeko probintzian kokatzen den udalerri kanariarra da.

## Kanpo estekak

* (Gaztelaniaz) Barloventoko Udalaren webgunea
* Datuak: Q433918
* Multimedia: Barlovento / Q433918
# Barlinek udalerria

Barlinek ( (Audio·info)) Poloniako Mendebaldeko Pomeraniako voivoderriko landa-hiri udalerri bat da, Myślibórz barrutian kokatuta. 258,72 km²ko azalera du eta 2017ko datuen arabera 19590 biztanle zituen.

## Kanpo estekak

* Udalaren webgunea
* Datuak: Q557639
ieaMendebaldeko Pomeraniako voivoderriko udalerriak :
# Barlow (Kentucky)

Barlow Kentuckyko hiri bat da. Ballard konderrian kokatua dago. 2010ean 675 biztanle zituen, 1,43 kilometro koadrotan banatuta.

## Ikus, gainera

* Ballard konderria

## Kanpo estekak

* Datuak: Q2463012
* Multimedia: Barlow, Kentucky / Q2463012
# Bergondo

Bergondo Galiziako A Coruñako probintziako A Coruñako eskualdean kokatuta dagoen udalerria da.
Udalerria 9 parrokiatan banatuta dago.

## Parrokiak

Bergondoko parrokiak:
* Bergondo (San Salvador)
* Cortiñán (Santa María)
* Guísamo (Santa María)
* Lubre (San Xoán)
* Moruxo (San Vicente)
* Ouces (San Xoán)
* Rois (Santa Mariña)
* Santa Marta de Babío (Santa Marta)
* Vixoi (San Fiz)

## Ikus, gainera

* A Coruñako udalerrien zerrenda

## Kanpo estekak

* (Galizieraz) Bergondoko udalaren webgunea
* Datuak: Q644018
* Multimedia: Bergondo / Q644018
# Bergrheinfeld

Bergrheinfeld Alemaniako udalerria da. Bavaria estatuan kokatuta dago, [[Schweinfurt (barrutia)|Schweinfurt]] barrutian. 2014an 5.125 biztanle zituen 19,87 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q553854
* Multimedia: Bergrheinfeld / Q553854
# Bergsprängaren

Bergsprängaren Henning Mankellek 1973an egindako eleberria da. Författarförlaget argitaletxeak kaleratu zuen lehen aldiz.

## Sinopsia

Oharra: Atal honek istorio osoa edo amaiera argitzen du.
Tokiko egunkari batean 1911n ohar batek jakinarazi zuen Oskar Johansson dinamitatzaile gaztea tunel bateko leherketa lanetan hil zela. Informazio hori ez zen inoiz ukatu, baina zauritutako langileak bizirik iraun zuen. Liburuak Oskarren bizitza, bere ametsak eta itxaropenak, penak eta pozak ditu hizpide.
# Bergslagita

Bergslagita fosfato motako minerala da eta herderite subtaldearen kidea da.

## Ezaugarriak

Bergslagita fosfato mineralaren formula kimikoa hau da: ${\ce {CaBeAsO4(OH)}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Bergslagite: Mineral information, data and localities.» www.mindat.org (Noiz kontsultatua: 12-05-2019).
# Berguedà

Berguedà Kataluniako iparraldean eta erdialdean dagoen eskualde zabala da, Bartzelonako probintzian, Lleidako probintziaren mugan. 1184.89 km2-ko azalera dauka eta 2009an 41.744 biztanle zituen (35.23 biz./km2).
Berga du herriburua.

## Mugakideak

Eskualde mugakideak iparraldean Cerdanya eta Ripollès ditu, hegoaldean Bages, ekialdean Osona eta berriro Ripollès eta mendebaldean Alt Urgell eta Solsonès.

## Udalerriak

Hogeita hamaika udalerrik osatzen dute, hauek izanda populatuenak:
* Berga: 16.596 biztanle (hiriburua).
* Gironella: 4.844.
* Puig-reig: 4.238.
* Bagà: 2.248.
* Avià: 2.108.
* Casserres: 1.599.
* Cercs: 1.331.
* La Pobla de Lillet: 1.322.
* Guardiola de Berguedà: 948.

## Kultura ondarea

* Ciment Asland-eko lantegia, Clot del Moro (Castellar de n'Hug).
* El Palau edo Bagà-ko gaztelua.
* Santa Maria de Serrateix-eko monasterioa.
* Sant Andreu-ko eliza (Sagàs).
* Sant Ferrango gaztelua, La Patum jaia eta Sant Quirze de Pedret (Berga).
* Sant Jaume de Frontanyà-ko eliza.
* Sant Pere de la Portella-ko monasterioa (La Quar).

## Inguru naturala

Eskualdea Kataluniako Aurrepirinioan kokatuta dago, Andorra eta Frantziatik gertu. Iparraldean, 2.000 metrotik gorako mendiak topatzen ditugu, ipar-mendebaldeak tontorrik altuenak ditugularik, Pedraforca (2.506) horien artean. Cadí eta Moxeró-ko mendilerroek Natura Parkea osatzen dute iparraldeko zonalde hartan.
Bestela, ibarren artean aipatzekoa da Llobregat ibaiak osatutakoa, eskualdearen ipar-ekialdean sortzen dena.

## Ikus, gainera

* Kataluniako eskualdeak

## Kanpo estekak

* (Katalanez) Berguedà eskualdeko webgune ofiziala
* (Katalanez) Noticies Bergueda
* (Katalanez) Centre Informàtic del Bergueda - Web corporativa del Centre Informàtic del Berguedà situat a Berga
* (Katalanez) Bergueda Actual - Diari digital de Noticies del Berguedà
* Datuak: Q15345
* Multimedia: Berguedà / Q15345
# Bergonié (Bordeleko tranbia)

Bergonié Bordeleko tranbiaren geltoki bat da, Bordele udalerrian dago.

## Kokapena

B linea (Bordeleko tranbia) :
* Datuak: Q7604215
* Multimedia: Bergonié tram stop / Q7604215
# Bergtheim

Bergtheim Alemaniako udalerria da. Bavaria estatuan kokatuta dago, [[Würzburg (barrutia)|Würzburg]] barrutian. 2014an 3.540 biztanle zituen 26,48 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q255903
* Multimedia: Bergtheim / Q255903